অরুন্ধতী ২০১৪ সালের একটি বাংলা ভাষার ভারতীয় হরর থ্রিলার চলচ্চিত্র। যা সুজিত মন্ডল পরিচালিত এবং শ্রী ভেঙ্কটেশ ফিল্মস ও সুরিন্দর ফিল্মস দ্বারা প্রযোজিত। ছবিতে কোয়েল মল্লিক একজন যোদ্ধা রানীর চরিত্রে অভিনয় করেছেন। এটি একই নামের ২০০৯ সালের তেলুগু সিনেমার পুনর্নির্মাণ।  ২০১৪ সালের ৩০শে মে চলচ্চিত্রটি মুক্তি পায়। চলচ্চিত্রের প্রিমিয়ার শো'তে আগত কলাকুশলীর চলচ্চিত্রের সকলদিকেরই প্রশংসা করেন।   কাহিনি  চলচ্চিত্রের কাহিনি গড়ে উঠেছে এক রাণীকে নিয়ে। বাংলার এক গ্রাম ধুলাবাড়িতে রুদ্র (ইন্দ্রনীল সেনগুপ্ত) নামে এক অভিশাপরূপী ব্যক্তি নারীর সম্ভোগে ব্যস্ত হয়ে ওঠেন। এর প্রতিবাদ করেন রাণী অরুন্ধতী (কোয়েল মল্লিক)। সে পিশাচ রুদ্রকে বন্দী করে ফেলে। কিন্তু রুদ্র আবারও পিশাচের সাধনা করে জেগে ওঠে। কিন্তু তখন রাণী অরুন্ধতীর অন্য জন্ম। এই জন্মেও সে মুখোমুখি হয় রুদ্রর৷ সর্বশেষে দোষ্ট পিশাচকে পরাজিত করে রাণী অরুন্ধতী।   অভিনয়শিল্পী    রানী অরুন্ধতী ওরফে মনি মা/ অরুন্ধতী ওরফে মিষ্টি চরিত্রে কোয়েল মল্লিক  রুদ্র ওরফে কাল রুদ্র চরিত্রে ইন্দ্রনীল সেনগুপ্ত  তরুণী রানী অরুন্ধতীর চরিত্রে ঐশী ভট্টাচার্য  ইরাবতীর চরিত্রে প্রিয়াঙ্কা রতি পাল, অরুন্ধতীর বড় বোন এবং রুদ্রের স্ত্রী  ফকির বাবার চরিত্রে দেবশঙ্কর হালদার  সোমা ব্যানার্জী অন্নদা মা, প্রধান দাসী এবং মনি মায়ের বন্ধু এবং ধুলিবাড়ির জ্যেষ্ঠ সদস্য হিসাবে  মিষ্টির চরিত্রে সুজয় হবেন স্বামী সিদ  চন্ডীচরণ মিস্টির দাদা এবং অরুন্ধতীর ছেলের চরিত্রে  অরুন্ধতীর ছেলের চরিত্রে স্বর্ণভা সান্যাল  অঘোরি তান্ত্রিক চরিত্রে দেবেশ রায় চৌধুরী  রাজা কৃষ্ণ কিশোর ভট্টের চরিত্রে ভরত কৌল, ইরাবতি ও অরুন্ধতীর পিতা  অগ্নিদেব ভট্টের চরিত্রে কৌশিক চক্রবর্তী  শমু চরিত্রে চন্দ্রনীব মুখার্জি  মিষ্টির মায়ের চরিত্রে মৌসুমী সাহা  পুরোহিতের ভূমিকায় দুলাল লাহিড়ী  গুরুদেবের চরিত্রে বাসুদেব মুখোপাধ্যায়  মায়ার চরিত্রে স্বাগতা মুখার্জি (রুদ্রের মা)  ময়না মুখার্জি  নির্মাণ   শুরু  রাজিব তান্দুন এই চলচ্চিত্রটি যৌথভাবে প্রযোজনা করছেন। এই চলচ্চিত্রের বাজেট প্রায় ৬-৭ কোটি ভারতীয় টাকা। ২০০৯ সালের এই সুপারহিট চলচ্চিত্র করার অনুমতি নেয়ার জন্য অনেক ব্যয় করতে হয়েছে। অনেক বৈঠকের পর এই মূল্য গ্রহণযোগ্য পর্যায়ে এসেছে।   চরিত্র নির্বাচন  কোয়েল মল্লিককে প্রথমবারের মত এই চলচ্চিত্র একজন যুদ্ধংদেহী নারীর চরিত্রে দেখা যায়। নিজের চরিত্র সম্পর্কে তিনি বলেছেন, "যতক্ষণ না তুমি ঝুঁকি নিচ্ছ, ততক্ষণ তুমি বুঝতে পারবে না যে তুমি কোন পর্যায়ে যেতে পারো। এই জীবনের-থেকে-বড় চরিত্রগুলোতে অভিনয় করাটা মোটেও সহজ না। প্রথমত এখানে বিষয়টিকে বিশ্বাস করতে হয়। আমি পুনর্জন্মে বিশ্বাস করি। হ্যাঁ বলে দেবার পর আমাকে অরুন্ধতীর শারীরিক ভাষা বুঝতে হয়েছে।"   দৃশ্যায়ণ  ২৪শে অক্টোবর, ২০১৩ সালে অরুন্ধতীর দৃশ্যায়ণের কাজ শুরু হয়। অরুন্ধতী চলচ্চিত্রায়নের সময় কোয়েলকে খুবই ব্যস্ত সময় কাটাতে হয়েছিল। তাকে ঘোড়ায় চড়া ও তলোয়ার চালানো শিখতে হয়েছিল। খ্যাতনামা প্রশিক্ষক বিক্রম রাঠৌর তাকে ময়দানে প্রশিক্ষণ দিয়েছেন। বোলপুর ও কলকাতাতে দৃশ্যায়ণ হয়েছিল। তার তলোয়ার চালানো কালারিপাত্তুর ওপর ভিত্তি করে গড়ে উঠেছে।  সঙ্গীত  এই চলচ্চিত্রের সঙ্গীত পরিচালনা করেন প্রখ্যাত সঙ্গীত পরিচালক জিৎ গাঙ্গুলী। এর গান রচনা করেন তার স্ত্রী চন্দ্রাণী গঙ্গোপাধ্যায়।   পুরস্কার    ২০২৪ সালে অরুন্ধতী এর জন্য সেরা অভিনেত্রীর জন্য স্টার জলসা পুরস্কার।   পর্যালোচনা  আনন্দবাজার পত্রিকা চলচ্চিত্রের পর্যালোচনায় একে  দেয় এবং বলে যে "এ ছবি হিট হতেই বাজারে এসেছে।" তারা কোয়েল মল্লিক, ইন্দ্রনীল সেনগুপ্তর দুর্দান্ত অভিনয়, জিৎ গাঙ্গুলীর অসাধারণ সঙ্গীত ও বাবা যাদবের খুব ভাল কোরিওগ্রাফির প্রশংসাও করেন। দ্য টাইমস অফ ইন্ডিয়া চলচ্চিত্রের পর্যালোচনাতে বলে, "চলচ্চিত্রটির হিট হওয়ার যথেষ্ট বাঙালিয়ানা এতে রয়েছে।" সংবাদ প্রতিদিন এর পর্যালোচনায় বলে, "সব মিলিয়ে 'অরুন্ধতী' দর্শক উপভোগ করেছে।" আজকাল পত্রিকা চলচ্চিত্রের পর্যালোচনাতে ইন্দ্রনীল সেনগুপ্তের খলনায়কত্ব এবং কোয়েল মল্লিকের অসাধারণের অভিনয়ের উচ্চকিত প্রশংসা করে।   তথ্যসূত্র    বহিঃসংযোগ    অফিশিয়াল ফেসবুক পাতা  বিষয়শ্রেণী:২০১৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:জিৎ গাঙ্গুলী সুরারোপিত চলচ্চিত্র